**Република Србија**

**ОПШТИНА АЛЕКСАНДРОВАЦ**

**ОПШТИНСКА УПРАВА**

**Број:404-33-67/2019**

**Датум:14.02.2019.године.**

**Адреса:ул. Јаше Петровића бр.26,**

**37230 Александровац**

**E-mail: nabavke@aleksandrovac.rs**

**ПИБ:100369374, МБ:07194838**

**Тел: 037/3751 145; Факс: 037/3751 145**

 На основу члана 63. став 2. и 3. Закона о јавним набавкама ( “Службени гласник РС” број 124/12, 14/15 и 68/15) Комисија за јавну набавку радова, ЈН 1.3.1.Р/2019- Санација објекта зграде основне школе ''Аца Алексић'' у селу Плоча, општина Александровац, на кп.бр. 2412/3 КО Плоча, која се спроводи у отвореном поступку јавне набавке радова, даје појашњење на достављен Захтев за додатним информацијама понуђача број 78/19 од 12.02.2019. године,

**Захтев за додатним информацијама или појашњењима конкурсне документације за јавну набавку број 1.3.1.Р/2019**

**Грађевински радови на санацији објекта зграде Основне школе „Аца Алексић“ у селу Плоча , општина Александровац на КР.БР.2412/3 КО Плоча**

**Питање 1. :** У конкурсној документацији у предмеру радова 04 Електроенергетске инсталације позиција А III Светиљке тачка 3. Набавка, испорука и уградња светиљке **за монтажу у просторијама канцеларија и катедри**, израђене у LED технологији предвиђена за надоградну монтажу. Кућиште светиљке је од челика, обојено у белу боју RAL 7035. Протектор од транспарентног поликарбоната. Степен механичке заштите је IP65. , а отпорност на удар је IК08, док је струјна класа I. Светиљка се испоручује у комплету са лед модулима са бојом светлости 4000К, индексом репродукције боје CRI › 80. Ефикасност на почетку радног века је min. 100 lm/W, укупан флукс система је 3600 lm. Укупна снага система је максимално 36 W. Фактор снаге је 0.8. Време за који светлосни флукс падне на 70% иницијалног флукса је 30000 сати, L70B50. Димензије светиљке су 63x1250mm, дубина максимално 82 mm. Светиљка је усклађена са европским стандардима који важе за производе, има CE знак. Светиљка слична типу Philips Ledinarire Waterproof WT060C LED36S/840 PSU L 1200

**Дефинисано је кућиште од челика , кућишта се углавном раде од алуминијума јер је много бољи одводник топлоте што је најбитније код лед расвете. Обзиром да је предвиђена светиљка за канцеларије зашто није предвиђена светиљка са фактором UGR˂19?**

**Због чега светиљка мора да буде у IP65 заштити и да има IK08 када се монтира у канцеларијама , много је битнији UGR фактор од свега горе наведеног?**

**Одговор 1:**

Технички услови за просторије које треба осветлити без промене инсталација, измештања напојних каблова, диктирали су монтажу са зида просторија која уз то има и косу таваницу тако да је једно од прихватљивих решења било ово предложено. Треба испоставити димензије, осветљај и животни век не мањи од предвиђеног.

**Питање 2. :** У конкурсној документацији у предмеру радова 04 Електроенергетске инсталације позиција А III Светиљке тачка 5. LED уградна светиљка правоугаоног облика израђена од алуминијума са сјајним параболик растером намењена за монтажу у плафон за осветљење **учионица, ходника и других просторија**, опремљена системом два LED извора по 16 W цевастог облика са стакленим омотачем типа MASTER LEDtube T8. Снага светиљке 32W предвиђена за рад на мрежном напону 220-240V. Време паљења светиљке максимум 0.5s.

Просечан животни век 50.000 радних сати. Светлосни флукс минимум 5000 lm. Ефикасност извора светлости је минимум 156 lm/W. Индекс репродукције CRI минимум 80, UGR ≤ 19, (UGR –Unified Glare Rating). Температура боје светлости4000К. Енергетска класа А++. Степен механичке заштите IP 40. Потребно је да светиљка има могућност минимум 200.000 циклуса укључења. Потребно је да се сервис извора врши без отварања светиљке, без алата и интервенције на инсталацији. Потребно је доставити енергетски пасош извора светлости. Светиљка типа Fluoelektro FFSN-PS 2xMasterLED Tube.

**Предвиђена светиљка је са лед цевима 16W , на основу чега сте дошли до светлосног флукса min.5000lm , да ли је рађен фотометријски прорачун расвете? Да ли је то податак везан за светиљку или за лед цеви – односно изворе светлости?**

**Одговор 2:**

5000lm је излазни светлосни flux за два лед извора. Одлука за овај тип производа је да корисник може сам након истека животног века лед извора једноставно извршити замену новим извором.

Светлотехнички прорачун је урађен и одговара захтевима прописаним за просторије којима је намењен.

**Питање 3. :**  У конкурсној документацији у предмеру радова 04 Електроенергетске инсталације позиција А III Светиљке тачка 6. Испорука и уградња асиметричне светиљке дужине 1200 mm за осветљавање школске табле за монтажу на плафон опремљена системом четири LED извора по 16W цевастог облика са стакленим омотачем типа CorePro LEDtube T8. Снага светиљке 64W предвиђена за рад на мрежном напону 220-240V . Време паљења светиљке максимум 0.5s. Просечан животни век 50.000 радних сати. Светлосни флукс минимум 5000 lm. Ефикасност извора светлости је минимум 156 lm/W Индекс репродукције CRI минимум 80. Температура боје светлости 4000К. Енергетска класа А++ . Степен механичке заштите IP40. Потребно је да светиљка има могућност минимум 200.000 циклуса укључења. Потребно је да се сервис извора врши без отарања светиљке, без алата и интервенције на инсталацији.

Комплет са висилицама од 1 m.

**Молимо Вас да дефинишете тип светиљке , асиметрична са 4 лед цеви, саме димензије светиљке су огромне 1200mm x 600mm (слично флуо светиљки 4x36W) , све карактеристике у опису су везане за лед цеви , а не за светиљку , питамо се да ли уопште постоји такав тип светиљке , како изгледа , ком типу светиљке одговара. Молимо Вас дефинишите који тип светиљке хоћете и наведите ком сличном типу светиљке је тражена?**

**Одговор 3:**

У тендерској документацији је наведено 4 уместо две цеви. Димензија светиљке је дата L-1200 и реч је о светиљци за осветљење школских табли са две лед цеви смештене у кућиште са асиметричним сенилом. Спуштање висилицама са таванице. Цеви су снаге 16W и 2500lm излазног светлосног флукса.

**Питање 4.:** У конкурсној документацији у предмеру радова 04 Електроенергетске инсталације позиција Ц тачка 1. По завршеном прегледу изведених радова треба извршити Законска предвиђена испитивања:

 -Преглед и испитивање електричне инсталације са издавањем Стручног налаза;

 -Преглед и испитивање громобранске инсталације са издавањем Стручног налаза;

 -комплетирање завршених радова на напред описан начин, уз сва наведена испитивања давање атеста и упутства као и пуштање инсталације и предаје листе инвеститору на употребу.

**Када се инсталација на објекту не ради већ се на постојећу инсталацију монтира нова опрема , не мењају се напојни каблови већ само опрема у постојећим РО , питање је у каквом је стању постојећа инсталација , постојећи РО , којим типом кабла је рађена инсталација , у каквом је стању постојећа инсталација и како будући извођач радова може да да стручни налаз и гаранцију за нешто што није радио?**

**Одговор 4:**

Извођач радова даје гаранције на уграђену расвету, док се-преглед и испитивање електричне инсталације са издавањем Стручног налаза односи на постојећу инсталацију како би се имао увид у евентуалне недостатке саме инсталације и као би се могли ти недостаци убудућности отклонити. Правилником о громобранској инсталацији се предвиђа Преглед и испитивање громобранске инсталације са издавањем Стручног налаза након сваке реконструкције.

Што је и предвиђено у Конкурсној документацији на страни 125 од 155, у оквиру позиције

број 1, Ц Завршни радови и предаја инсталација.

**Питање 5. :** У конкурсној документацији у предмеру радова 1. Грађевинско-занатски радови позиција IX Подополагачки радови тачка 11. Цртање линија терена на завршеној подлози према упутствима професора који држе наставу по угледу на садашње стање.

**Молимо Вас за одговор колико терена треба да се исцрта? Прилоком обиласка локације нисмо могли да утврдимо колико је терена било исцртано јер више од половине пода недостаје.**

**Одговор 5:**

Треба да се исцрта три терена: за кошарку, одбојку и мали фудбал.

Комисија за ЈН 1.3.1.Р/2019